| Ku Ring Gajaus nacionalinis parkas |
| --- |
| IUCN II kategorija (nacionalinis parkas) |
| Tipiškas Ku Ring Gajaus nacionalinio parko kraštovaizdis Tipiškas Ku Ring Gajaus nacionalinio parko kraštovaizdis |
| **Vieta:** | Australijos vėliava Australija (Naujojo Pietų Velso vėliava Naujasis Pietų Velsas) |
| **Artimiausia didesnė gyvenvietė:** | Sidnėjus |
| 

Žemėlapis rodantis Ku Ring Gajaus nacionalinis parkas vietą.Ku Ring Gajaus nacionalinis parkas

  |
| **Koordinatės:** | 33°39′04″ p. pl. 151°12′04″ r. ilg.﻿ / ﻿33.65111°š. pl. 151.20111°r. ilg.﻿ / 33.65111; 151.20111Koordinatės: 33°39′04″ p. pl. 151°12′04″ r. ilg.﻿ / ﻿33.65111°š. pl. 151.20111°r. ilg.﻿ / 33.65111; 151.20111 |
| **Plotas:** | 148,82 km² |
| **Įkurtas:** | 1894 m. |
| **Lankomumas:** | 2 mln. ( m.) |
| **Valdymas:** | NSW National Parks and Wildlife Service |
|  **Vikiteka:** | Ku Ring Gajaus nacionalinis parkas |

**Ku Ring Gajaus nacionalinis parkas** (angl. *Ku-ring-gai Chase National Park*) – saugoma gamtos teritorija Australijoje, Naujajame Pietų Velse, Sidnėjaus šiaurinėje dalyje, už 20 km į šiaurę nuo miesto centro. Plotas 14 882 ha. Įkurtas 1894 m. vienas seniausių Australijoje (seniausias – Karališkasis nacionalinis parkas). Parkas pavadintas pagal jo apylinkėse gyvenusių aborigenų genčių grupę *Kuring-gai* (arba *Guringai*). 2006 m. gruodį įtrauktas į Australijos nacionalinio paveldo sąrašą.

Smiltainio atodanga
Nacionalinis parkas apima slėnių išraižytą Hornsbio plynaukštės dalį Suskaidytosios įlankos pietinėje ir Pitvoterio įlankos vakarinėje pakrantėje. Vakaruose parką riboja Sidnėjaus–Niukaslo geležinkelis, pietuose – Sidnėjaus šiauriniai priemiesčiai. Kraštovaizdžiui būdingos užlietų upių slėnių estuarijos, stačios smiltainio uolos ir iki 150–200 m virš jūros lygio iškilusios plynaukštės (aukščiausias taškas – 227 m). Parko teritorijos geologinį pagrindą sudaro Hoksberio smiltainis, Vajanamatos skalūnas ir Narabino grupės (*Narrabeen Group*) smiltainiai bei skalūnai.

Parko teritoriją dengia krūmynai, retmiškiai, pelkės ir atogrąžų miškai. Parke auga virš 1000 augalų rūšių, gyvena virš 160 paukščių rūšių, suskaičiuota 28 žinduolių (iš jų 11 – šikšnosparnių), 62 roplių ir varliagyvių, virš 100 drugių rūšių. 13 gyvūnų rūšių – retos arba nykstančios (didžioji sterbliakiaunė, mažasis trumpanosis bandikutas, koala, paprastasis ilgapirštis šikšnosparnis ir kiti). Yra ir introdukuotų rūšių; ypač didelę žalą vietinėms rūšims daro rudosios lapės. Parke gausu aborigenų kultūros paveldo: uolų piešinių, kapaviečių, vedybų, gimimo, įrankių gaminimo vietų, olų, kiaukutynų.

Parką kasmet aplanko apie 2 mln. lankytojų.

Šaltiniai
---------

1. 1 2 3 4  *Ku-ring-gai Chase National Park, Lion, Long and Spectacle Island Nature Reserves, Ku-ring-gai Chase Rd, Bobbin Head, NSW, Australia*, Australian Heritage Database, Department of Agriculture, Water and the Environment. Nuoroda tikrinta 2020-10-29.
2. ↑  *Ku Ring Gajaus nacionalinis parkas*, Pasaulio vietovardžiai. Nuoroda tikrinta 2020-10-29.
3. ↑  *Ku-ring-gai Chase National Park* Archyvuota kopija 2020-11-29 iš Wayback Machine projekto. NSW National Parks and Wildlife Service. Nuoroda tikrinta 2020-10-29.
4. ↑  *National Heritage Places - Ku-ring-gai Chase National Park, Lion Island, Long Island and Spectacle Island nature reserves*, Department of Agriculture, Water and the Environment. Nuoroda tikrinta 2020-10-29.
5. ↑  *Ku-ring-gai Chase National Park, Lion Island, Long Island and Spectacle Island Nature Reserves, New South Wales*, Department of Sustainability, Environment, Water, Population and Communities. Archyvuota 2013-05-31. Nuoroda tikrinta 2020-10-29.
6. ↑  *Willunga TS2779*, Geocaching Australia. Nuoroda tikrinta 2020-10-29.